Skree vreeslik wanneer aan/uit trek | Health24
Posted by: Ouma Estelle | 2008/05/26
Skree vreeslik wanneer aan/uit trek
My (gewoonlik baie soet) kleindogter van byna 7 maande het nou vir die afgelope 4 weke die manier om verskriklik te skree/gil en haar lyfie styf agteroor te gooi slegs wanneer ons vir haar iets oor die kop aan of uit trek. Wat kan die rede hiervoor wees?
My kleindogter is 'n kind wat baie maklik deur haar groeiprosesse gaan - Van die bors na bottel en toe later ewe maklik haar groente en vrugte begin eet, maar nou gee haar dagmoeder van verlede week (6.5 mnde) af vir haar 'n klein bietjie fyn hoender of ander vleisies ook. Is dit nie te vroeg nie?
Dit is 'n bietjie vroeg vir jou baba kleindogter om nou al fyn hoender te begin eet. Sy kan van 8 maande dit begin eet.Dit is byna ontmoontlik om jou vraag te beantwoord en 'n rede te gee vir haar skree en huil wanneer sy aantrek. Dit lyk asof sy baie goed vorder en sy is glad nie siek nie, dit is seker net 'n stadium wat sy nou deurgaan.